ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กบ ๑/๒๕๕๓เรื่องหลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้าเพื่อการจัดการเงินทุนส่วนบุคคล[๑] โดยที่เป็นการสมควรส่งเสริมให้นิติบุคคลซึ่งมีความเชี่ยวชาญในการจัดการเงินทุนได้ประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้าเพื่อการจัดการเงินทุนส่วนบุคคลอันจะเป็นกลไกที่สนับสนุนให้เกิดสภาพคล่องในตลาดสินค้าเกษตรล่วงหน้าแห่งประเทศไทยมากขึ้นอาศัยอำนาจตามความในมาตรา ๗ (๑) และ (๒)แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒) พ.ศ.๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ ในประกาศนี้บุคคลผู้มีอำนาจจัดการกิจการหมายความว่า กรรมการ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกันสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า(ฉบับที่ ๒) พ.ศ. ๒๕๕๐ข้อ ๒ ผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้า เพื่อการจัดการเงินทุนส่วนบุคคลต้องมีคุณสมบัติดังนี้(๑) คุณสมบัติทั่วไป ได้แก่(ก)มีวัตถุประสงค์เพื่อประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้าตามพระราชบัญญัติและมีฐานะทางการเงินมั่นคง(ข)มีบุคคลผู้มีอำนาจจัดการกิจการที่ไม่มีลักษณะต้องห้ามตามมาตรา ๓๕ แห่งพระราชบัญญัติ(ค)ประวัติและลักษณะการดำเนินธุรกิจที่ผ่านมาของผู้ประสงค์จะขอรับใบอนุญาตไม่มีข้อบกพร่องหรือขาดความรับผิดชอบหรือความรอบคอบในการบริหารงาน(ง)มีความเชี่ยวชาญและความชำนาญในการซื้อขายล่วงหน้า(๒) คุณสมบัติเฉพาะ ได้แก่ประกอบธุรกิจสัญญาซื้อขายล่วงหน้า ประเภทผู้จัดการเงินทุนสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า และไม่อยู่ระหว่างการยื่นคำขออนุญาตเลิกประกอบธุรกิจสัญญาซื้อขายล่วงหน้าประเภทผู้จัดการเงินทุนสัญญาซื้อขายล่วงหน้าตามกฎหมายดังกล่าวข้อ ๓ ให้ผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้า เพื่อการจัดการเงินทุนส่วนบุคคลยื่นคำขออนุญาตประกอบธุรกิจการซื้อขายล่วงหน้าประเภทดังกล่าวพร้อมเอกสารและหลักฐานประกอบคำขออนุญาตตามแบบคำขออนุญาตที่สำนักงานกำหนดโดยยื่นต่อเลขาธิการ ณ สำนักงานข้อ ๔ ให้เลขาธิการพิจารณาคำขออนุญาตประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้า เพื่อการจัดการเงินทุนส่วนบุคคลและเอกสารและหลักฐานประกอบคำขออนุญาตให้แล้วเสร็จภายในสามสิบวันนับตั้งแต่วันถัดจากวันที่ได้รับคำขออนุญาตพร้อมเอกสารและหลักฐานที่ถูกต้องและครบถ้วนในกรณีที่เลขาธิการเห็นสมควรอนุญาตให้ประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้า เพื่อการจัดการเงินทุนส่วนบุคคลให้เลขาธิการออกใบอนุญาตให้แก่ผู้ที่จะขอรับใบอนุญาตภายในห้าวันทำการนับตั้งแต่วันถัดจากวันที่พิจารณาเห็นสมควรอนุญาตแต่หากเลขาธิการไม่อนุญาตให้ประกอบธุรกิจดังกล่าวให้เลขาธิการแจ้งการไม่อนุญาตนั้นไปยังผู้ที่จะขอรับใบอนุญาตภายในวันทำการถัดจากวันที่พิจารณาไม่อนุญาตใบอนุญาตประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้าเพื่อการจัดการเงินทุนส่วนบุคคลให้ใช้ได้เฉพาะตัว จะโอนกันไม่ได้ข้อ ๕ ผู้ได้รับใบอนุญาตตามข้อ ๔จะต้องประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้าเพื่อการจัดการเงินทุนส่วนบุคคลภายในเก้าสิบวันนับตั้งแต่วันถัดจากวันที่ได้รับใบอนุญาตประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้า เพื่อการจัดการเงินทุนส่วนบุคคลโดยต้องทำให้ปรากฏแก่สำนักงานว่าระบบงานและความพร้อมในการประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้าเพื่อการจัดการเงินทุนส่วนบุคคลตามที่ได้แสดงไว้ในขณะที่ขออนุญาตประกอบธุรกิจดังกล่าวมีความสมบูรณ์หากมีเหตุจำเป็นผู้ได้รับใบอนุญาตอาจขอขยายระยะเวลาตามวรรคหนึ่งได้อีกเก้าสิบวันนับตั้งแต่วันถัดจากวันที่ครบกำหนดระยะเวลาดังกล่าวโดยต้องขอขยายระยะเวลาต่อเลขาธิการก่อนระยะเวลานั้นสิ้นสุดลงในกรณีที่ผู้ได้รับใบอนุญาตไม่สามารถดำเนินการได้ตามวรรคหนึ่งหรือภายในเวลาที่เลขาธิการเห็นชอบให้ขยายตามวรรคสองเลขาธิการอาจเพิกถอนใบอนุญาตดังกล่าวได้ข้อ ๖ ในกรณีที่ใบอนุญาตประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้า เพื่อการจัดการเงินทุนส่วนบุคคลสูญหาย ถูกทำลายหรือชำรุดในสาระสำคัญให้ผู้ได้รับใบอนุญาตประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้าเพื่อการจัดการเงินทุนส่วนบุคคลยื่นคำขอรับใบแทนใบอนุญาตประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้าเพื่อการจัดการเงินทุนส่วนบุคคลต่อเลขาธิการภายในสิบห้าวันทำการนับตั้งแต่วันถัดจากวันที่ได้ทราบถึงการสูญหาย ถูกทำลายหรือชำรุดดังกล่าว ทั้งนี้ ตามหลักเกณฑ์และวิธีการที่สำนักงานกำหนดข้อ ๗ ผู้ได้รับใบอนุญาตประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้า เพื่อการจัดการเงินทุนส่วนบุคคลจะได้รับยกเว้นการเรียกเก็บค่าธรรมเนียมสำหรับการดำเนินการเกี่ยวกับการขออนุญาตและการอนุญาตให้ประกอบธุรกิจการซื้อขายล่วงหน้าประเภทผู้บริหารธุรกิจร่วมทุนซื้อขายล่วงหน้า เพื่อการจัดการเงินทุนส่วนบุคคลจนถึงสิ้นปีพ.ศ. ๒๕๕๓ทั้งนี้สำนักงานจะเรียกเก็บค่าธรรมเนียมตามวรรคหนึ่ง ตั้งแต่ปี พ.ศ. ๒๕๕๔เป็นต้นไปในอัตราที่คณะกรรมการ ก.ส.ล. จะกำหนดต่อไปข้อ ๘ นอกจากที่ระบุไว้เป็นการเฉพาะแล้วให้สำนักงานมีอำนาจกำหนดหลักเกณฑ์ในรายละเอียดเกี่ยวกับเรื่องที่กำหนดในประกาศนี้เพื่อให้เกิดความชัดเจนในทางปฏิบัติและเพื่อให้สำนักงานสามารถตรวจสอบการปฏิบัตินั้นได้ข้อ ๙ ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๔ มีนาคม พ.ศ. ๒๕๕๓พรทิวานาคาศัยรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๓มิถุนายน ๒๕๕๓นันท์นภัสร์/ตรวจ๓มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๖๖ ง/หน้า ๔๓/๒๖ พฤษภาคม ๒๕๕๓